armvectores/hy_wikipedia_2023 huggingface dataset:
(8826) Կորնեվիլ

(8826) Կորնեվիլ (անգլ.՝ Corneville), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 13-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 3,165812 ա. մ., առավելագույնը մոտենում է 2,5817 ա. մ. հեռավորության վրա և հեռանում 3,7499 ա. մ.։ Արեգակի շուրջ մեկ ամբողջական պտույտ է կատարում 2057,43 երկրային օրվա ընթացքում, իր ուղեծրով շարժվելով միջինում 0,174975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8826) Կորնեվիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիբրիցի

Լիբրիցի (իտալերեն՝ Librizzi), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 1859 մարդ (2005 թվականի տվյալներով), բնակչության խտությունը կազմում է 82 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 98064։ Հեռախոսային կոդը՝ 0941։
Բնակավայրի հովանավորը համարվում է Madonna della Catena-ն։ Տոնը ամեն տարի նշվում է սեպտեմբերի 8-ին։


== Արտաքին հղումներ ==
Բնակավայրի պաշտոնական կայքը
Հետերոդոնտոզավր

Հետերոդոնտոզավր (լատ.՝ Heterodontosaurus) , վաղ յուրայի շրջանում ապրող դինոզավրերի ցեղ, որը ապրել է Հարավային աֆրիկայի տարածքում։
Տիպիկ տեսակ - H. tuki - բխում է գետտանգիայից։


== Դասակարգում ==
Հետերոդոնտոզավրը հանդիսանում է օրնիտիխիա և պատկանում է Heterodontosauridae ընտանիքին։


== Նկարագրություն ==
Հետերոդոնտոզավրի երկարությունը մոտ 120 սմ է։ Ունի նեղ կոնք։ Առջևի վերջույթների վրա կային 5-ական մատներ, ընդ որում դրանցից 2-ը մի կողմ են թեքված։ Հավանական է, որ այդ առանձնահատկությունը օգտագործվել է սննդի հեշտ բռնման համար։


== Ատամները ==
Հետերոդոնտոզավրի ամենազարմանալի հատկանիշ է հանդիսանում տարբերակված ատամների առկայությունը։ Վերին կտրիչները կտրուն էին բուսական սնունդը, իսկ հետինները մանրացնում։ Ժանիքների առկայությունը մնում է անհսականալի։ Հնարավոր է, որ ժանիքները օգտագործվել են հակառակորդներին կամ գիշատիչներին վախեցնելու համար։ Արուների ժանիքները համեմետաբար ավելի մեծ էին։ Այդպիսի ատամների առկայությունը գիտնականների շրջանում դիսկուսիաների պատճառ է դարձել։ Նրանք կարծում են, որ հետերոդոնտոզավրը բացառապես բուսակեր կենդանի է, իսկ գիտնականների մեկ այլ խումբ էլ կարծում է, որ հետերոդոնտոզավրերը կարող էին սնվել նաև փոքրամարմին կենդանիներով։
Արմենո

Արմենո (իտալերեն՝ Armeno) (իտալերեն՝ Ameno), քաղաք Իտալիայի Պիեմոնտ մարզի Նովարա գավառում։
Բնակչությունը 2 261 մարդ է (2010 թվականի տվյալներով)։ Բնակչության խտությունը 70 մարդ/կմ² է։ Տարածքը 31 կմ² է։ Փոստային ինդեքսը՝ 28011։ Հեռախոսային կոդը՝ 0322։
Բնակավայրի հովանավորն է համարվում Սանտա Մարիա Ասունտան։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Հյուրընկալության թանգարանի կայք
Օրտա և Մատարոնե լճերի էկոթանգարանի կայք
Սովացայի և շրջակայքի թանգարան


== Ծանոթագրություններ ==
Պլոսկոե (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՊլոսկոեՊլոսկոե (ուկրաիներեն՝ Плоске), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։
2001 թվականի տվյալներով Պլոսկոե գյուղում բնակվում էր 567 մարդ։ Բնակավայրը զբաղեցնում է 4291 կմ² տարածք։ Բնակչության խտությունը կազմում էր 132,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդուարդ Գաբրիելյան

Էդուարդ Արշակի Գաբրիելյան (օգոստոսի 16, 1941(1941-08-16), Երևան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր։


== Կենսագրություն ==
Էդուարդ Գաբրիելյաը ծնվել է 1941 թվականի օգոստոսի 16-ին Երևան քաղաքոմ։ Բարձրագույն կրթությունը ստացել է  1968 թվականին՝ Երևանի պոլիտեխնիկական ինստիտուտը։ Ստացել է ճարտարագետ-շինարարի որակավորում։
1959-1965 թվականներին որպես վարպետ  աշխատել է Հայաստանի թատերական ընկերության գեղարվեստաարտադրական կոմբինատում, 1965-1967 թվականներին` գլխավոր ճարտարագետ, 1967-1974 թվականներին` տնօրենի ժամանակավոր պաշտոնակատար, իսկ 1974-1976 թվականներին` տնօրեն։ 
1976-1996 թվականներին զբաղեցրել է «Հայբնագույնքարեր» ԱՄ գլխավոր տնօրենի պաշտոնը։ 2000 թվականից եղել է «Երևանի միկրոավտոբուսային ՈՒԱԶ» ԲԲԸ տնօրենների խորհրդի նախագահ, «Երևանի ՈՒԱԶ» ՓԲԸ նախագահ։
2003 թվականի մայիսի 25-ին ընտրվել է Ազգային Ժողովի պատգամավոր ՕԵԿ համամասնական ընտրացուցակով։ Մինչև 2006 թվականի մայիսի 22-ը եղել է ՕԵԿ և ՕԵ խմբակցության անդամ։ 2006 թվականի մայիսի 25-ից եղել է «Գործարար» պատգամավորական խմբի անդամ։ Ոչ մի կուսակցության չի պատկանել։ Եղել է Ազգային Ժողովի պետական-իրավական հարցերի մշտական հանձնաժողովի անդամ։


== Անձնական կյանք ==
Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Գլորենցա

Գլորենցա (իտալերեն՝ Glorenza), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 884 մարդ։ Խտությունը կազմում է 341 մարդ/կմ²։ Տարածքը 12 կմ² է։ Փոստային ինդեքս՝ 39020։ Հեռախոսային կոդ՝ 0473։


== Ժողովրդագրություն ==
Բնակչության աճը։


== Կապի տվյալներ ==
Հռեախոսահամար։ 0473 831209
Էլեկտրոնային հասցե։ info@comune.glorenza.bz.it
Գլխավոր կայք։ http://www.comune.glorenza.bz.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
ազգային ինստիտուտ(անգլ.)(չաշխատող հղում)
Լահմուսե

Լահմուսե (էստ․՝ Lahmuse), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 60 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հրեշների համալսարանը

Հրեշների համալսարանը (անգլ.՝ Monsters University), համակարգչային մուլտֆիլմ է, որը պատկանում է Փիքսար ընկերությանը։ Կատակերգային մուլտֆիլմի հիմքը «Հրեշների կորպորացիան» է։ Ֆիլմի տարածողը եղել է Walt Disney Pictures ընկերությունը։


== Սյուժե ==
Մուլտֆիլմը պատմում է, թե ինչպես առաջին անգամ հանդիպեցին Մայք Վազովսկին և Սալլին, և նրանց կյանքի մասին մինչև Հրեշների կորպորացիայում աշխատելը։ Նրանք երկուսով սովորում են համալսարանում և սկզբից լեզու չեն գտնում իրար հետ։ Նրանք նույնիսկ չգիտեն, որ նրանք պետք է անցնեն բոլոր դժվարությունները միասին և ամրապնդեն իրենց ընկերությունը հավերժ։


== Դերերը կրկնօրինակեցին ==


== Ստեղծման Պատմությունը ==
2008 թվականից հայտնի դարձավ Փիքսարի՝ «Հրեշների կորպորացիա»-ն մուլտֆիլմի շարունակությունը նկարահանելու մասին ծրագիրը։ Մուլտֆիլմի պրեմիերան պետք է լիներ հունիսի 10-ի 2011 թվականին։ Բայց պաշտոնական գործը սկսեց 2010 թվականին ապրիլին, դրա պատճառով ենթադրությունները չհաստատվեցին, որ ռեժիսորը կլինի Փիթ Դոկտերը։ Պրեմիերայի նոր օրը եղել է նույն թվականի նոյեմբերի 16-ին, սակայն այն նույնպես հետաձգվեց 2 շաբաթով։


== Մրցանակներ և մրցանակաբաշխություներ ==
2013 - Հոլիվուդյան կինոփառատոնի լավագույն մուլտֆիլմ մրցանակ։
2014 - Մրցանակաբաշխություն Saturn -ում, որպես լավագույն մուլտֆիլմ։
2014 - Մրցանակաբաշխություն Annie Award -ում, որպես լավագույն մուլտֆիլմ։


== Ծանոթագրություններ ==
Պեգոնյագա

Պեգոնյագա (իտալերեն՝ Pegognaga), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 6862 մարդ (2004 թվականի տվյալներով)։ Խտությունը՝ 356 մարդ/կմ²։ Տարածքը՝ 31 կմ²։ Էլեկտրոնային փոստ՝ 46030։ Հեռախոսային կոդ՝0376։
Հարևան կոմունաներ․ Մոթեջանա, Գոնձագա, Մոլիա, Սուձարա, Սան Բենեդետո Պո։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Օլաման

Օլաման, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սարգա (գյուղ, Կրասնոօկտյաբրսկի շրջան)

Սարգա (ռուս.՝ Сарга), գյուղ Ռուսաստանի Նիժնի Նովգորոդի մարզի Կրասնոօկտյաբրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շովիցիա գեղապտուղ

Շովիցիա գեղապտուղ (լատ.՝ Szovitsia callicarpa), հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա բույս  է, որն ունի 20-25 սմ բարձրություն։ Տերևի մասերը նեղ-գծային են, հովանոցները՝ տերևներին հակադիր։ Պտուղը ծածկված է լայնակի, մեկը մյուսի վրա հենված ծալքերով։


== Տարածվածություն ==
Հայաստանում աճում է Երևանի ֆլորիստիկական շրջանում (Էրեբունի պետական արգելոց, Նուբարաշեն, Ողջաբերդ, Շորբուլախ գյուղերի շրջակայք)։ Հայաստանից բացի աճում է Ղարաբաղում, Նախիջևանում Արևելյան Անատոլիայում և Հյուսիսարևմտյան Իրանում ։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 900-1500 մ բարձրությունների վրա, չոր, քարքարոտ և կավոտ լանջերին, երրորդական ժամանակաշրջանի կարմիր կավերի վրա, աղակալած տեղերում, կիսաանապատում և տափաստանում։ Ծաղկում է ապրիլ ամսին, պտղաբերում՝ մայիսին։


== Պահպանություն ==
Վտանգված վիճակում գտնվող տեսակ է։ Հայտնի է մեկ պոպուլյացիա, որի տարածման և բնակության մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվեցիաների հավելվածներում ընդգրկված չէ ։


== Ծանոթագրություններ ==
Բոնդարի (գյուղ, Բուրինի շրջան)

Անվան այլ կիրառումների համար տե՛ս՝ ԲոնդարիԲոնդարի (ուկրաիներեն՝ Бондарі), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Բոնդարի գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարագուլաղ

Կարագուլաղ, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն գյուղաքաղաքից 15 կմ հյուսիս-արևմուտք, Եփրատ գետի աջ ափին։


== Բնակչություն ==
1909 թվականին ուներ 68 տուն հայ և թուրք բնակիչ։


== Պատմամշակութային կառույցներ ==
Կարագուլաղն ուներ Սրբոց Վարդանանց անունով եկեղեցի։ Գյուղից 2.5 կմ հեռու գտնվում է Ս. Դավիթ վանքը։ Կարագուլաղի մոտակայքում կան բերդի ավերակներ։


== Կրթություն ==
Եկեղեցուն կից կար վարժարան, որը գործում էր մինչև 1915 թվականը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իտալական նրբանցք (Տագանրոգ)

Իտալական նրբանցք (ռուս.՝ Итальянский переулок), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։


== Աշխարհագրություն ==
Անցնում է Հունական փողոցից մինչև Շևչենկոյի փողոց` ավարտվելով թեք Բաննի զառիվայրով (խորհրդային տարիներին` Դուրովի) դեպի Ազովի ծով։ Նրբանցքի երկարությունը 1860 մ է։


== Պատմություն ==

Նախկին անվանումները` Հինգերորդ լայնական, Իտալական, Իսպոլկոմովսկի։
«Իսպոլկոմովսկի» («Գործադիր կոմիտեի») անունով նրբանցքը կոչվել է 1923 թվականին, քաղխորհրդի որոշմամբ` քաղաքի կոմունալ տնտեսության վարչության նախաձեռնությամբ։ Այդ անվանումը ստացել է շնորհիվ Իտալական նրբանցքի և Պետրոսի փողոցի անկյունում գտնվող շենքի, որտեղ կուսակցության քաղկոմի հետ մեկտեղ տեղավորված էր նաև քաղաքի աշխատավորական պատգամավորների խորհրդի գործադիր կոմիտեն։
«Իտալական» անվանումը նրբանցքին վերադարձվել է 1990 թվականին։
Մինչև 1880-ական թվականները նրբանցքի երթևեկելի մասն ունեցել է գրունտային ծածկույթ և անձրևներից հետո թաղվել է կավի հետ խառնված սևահողի մեջ։ 1880-1895 թվականներին քաղաքում ակտիվորեն սալարկվել են ճանապարհները «կանոնավոր խորանարդաձև ամուր տեսակի քարով»։ Այդ թվերին էլ սալարկվել է Իտալալկան նրբանցքը։
XIX դարի առաջին քառորդում տների համարակալումը բացակայում էր, այն մտել է միայն 1832 թվականին։ Համարակալումը բազմիցս ենթարկվել է փոփոխությունների. XIX դարում երեք անգամ` 1844, 1867 և 1878 թվականներին, XX դարում երկու անգամ։
XX դարի առաջին քառորդում Իտալական նրբանցքի մոտակայքում ստեղծվել է Սարմատովայի ամառային զբոսայգին։


== Իտալական նրբանցքում գտնվում են ==
Իտալական նրբ., 4` «Նովայա տագանրոգսկայա գազետա» թերթի խմբագրություն
Իտալական նրբ., 6` «Գիրք» խանութ
Իտալական նրբ., 7` «Լուչ» կինոթատրոն (Պետրոսի փող., 57-ի անկյուն)
Իտալական նրբ., 7` «Բամբուկ» սրճարան
Իտալական նրբ., 9` Դալապորտեի տուն, կենցաղային քիմիայի խանութ
Իտալական նրբ., 11` Դրագոսլավի տուն, ստոմատոլոգիա
Իտալական նրբ., 16` Շիմանովսկու տուն
Իտալական նրբ., 18` Պապանագիոտիի տուն
Իտալական նրբ., 20` ճարտարապետության հուշարձան Զոլոտարյովի տուն
Իտալական նրբ., 22` Խոջաևի տուն
Իտալական նրբ., 27` Կամեննովի տուն (XIX դարի կեսերի երկհարկանի շենք)։ Մշակութային ժառանգության տարածաշրջանային նշանակության օբյեկտ է (որոշում թիվ 301, 18.11.92 թ.)


== Հուշարձաններ ==
Իտալական նրբ., 9` «Բարեկամությունը չի ժանգոտում» (ճարտ.` Հակոբ Խալափյան, 2010)


== Ծանոթագրություններ ==
(5098) Թոմսոլոմոն

(5098) Թոմսոլոմոն (անգլ.՝ Tomsolomon), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 14-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,570921 ա. մ., առավելագույնը մոտենում է 2,381 ա. մ. հեռավորության վրա և հեռանում 2,7608 ա. մ.։ Արեգակի շուրջ մեկ ամբողջական պտույտ է կատարում 1505,68 երկրային օրվա ընթացքում, իր ուղեծրով շարժվելով միջինում 0,239095 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5098) Թոմսոլոմոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անիսովո (գյուղ, Գագարինսկի շրջան)

Անիսովո (ռուս.՝ Анисово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2010 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իստոկ (գետ, թափվում է Բայկալ)

Անվան այլ կիրառումների համար տե՛ս՝ Իստոկ (այլ կիրառումներ)Իստոկ (ռուս.՝ Исток), գետ Ռուսաստանում, հոսում Կաբանսկի շրջանում։ Գետաբերանը տեղակայված է Բայկալ գետի ափին։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկու-Պեչորսկու ավազանային շրջանին, գետի ջրատնտեսային տեղամասը՝ Հյուսիսային Դվինա գետն է, գետի ենթաավազանը Վիչեգդա և Փոքր Հյուսիսային Դվինա գետերն են։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16020000112116300020095
Հիդրոլոգիական ուսումնասիրությունների կոդը - 116302009
Ավազանի կոդը - 16.02.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շտայնհաուզեն ան դեր Ռոթում

Շտայնհաուզեն ան դեր Ռոթում (գերմ.՝ Steinhausen an der Rottum), կոմունա Գերմանիայի Բադեն Վյուրտեմբերգ երկրամասում։
Ենթակա է Տյուբինգեն վարչական շրջանին։ Մտնում է Բիբերախի շրջան մեջ։ Բնակչությունը կազմում է 1921 մարդ (ըստ 2010 թվականի դեկտեմբերի 31-ի) Տարածքը կազմում է 29,88 կմ²։ Պաշտոնական կոդ՝ 08 4 26 113։
Կոմունան ունի 3 գյուղական համայնքներ։


== Ժողովրդագրություն ==


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
Պաշտոնական էջ
Կ-15

Կ-15,  հայկական արտադրության 12,7 մմ խոշոր տրամաչափի հեռահար դիպուկահար հրացան։


== Բնութագրություն ==
Խոշոր տրամաչափի հեռահար դիպուկահար հրացան Կ-15-ը առաջին անգամ արտադրվել է 2010 թվականին։ Հրացանի փամփուշտի տրամաչափը 12,7×108 մմ է։ Հրացանի երկարությունը 1500 մմ է,  փողինը՝ 1100 մմ, քաշը հենակի հետ՝ 18 կգ։  Հրացանի արագաձգությունը կազմում է 16 կրակոց րոպեում, փամփուշտի սկզբնական արագությունը՝ 810 մ/վ։ Կրակոցի էֆեկտիվ հեռավորությունը կազմում է՝ 1600 մ, մաքսիմալը՝ 2000 մ։ Կ-5 դիպուկահար հրացանը զինված է փողաբերանի արգելակով։


== Օգտագործում ==
 Հայաստան — Հայաստանի Զինված Ուժեր


== Ծանոթագրություններ ==


== Արտաքին հղումներ ==
milkavkaz // Լուսանկարներ Archived 2016-03-04 at the Wayback Machine. Հայաստանի պաշտպանության նախարարության կողմից կազմակերպած ցուցադրությունից։
Աջիբեգովո

Աջիբեգովո (մակեդոներեն՝ Аџибегово), գյուղ Մակեդոնիայի Հանրապետության կենտրոնական հատվածում։ Վարչականորեն մտնում է համանուն համայնքի կազմի մեջ։
Գյուղը գտնվում է Օվչե Պոլեի պատմաշխարհագրական շրջանում՝ Շտիպ քաղաքի հյուսիսում և Վելեսի արևելքում։


== Աշխարհագրություն ==
Աջիբեգովոն գտնվում է Մակեդոնիայի Հանրապետության կենտրոնական հատվածում՝ Վելես քաղաքից 25 կմ հեռավորության վրա։ Գյուղը տեղակայված է ծովի մակարդակից մինչև 220 մետր բարձրության վրա։
Տեղանքին բնորոշ է մեղմ մայրցամաքային կլիման, որին բնորոշ են տաք և տեղումնառատ ամառները։ Կլիմայական այս պայմանները ձևավորվել են Եգեյան ծովի ազդեցությամբ։


== Բնակչություն ==
Ըստ 2002 թվականի մարդահամարի տվյալների՝ Աջիբեգովոյի բնակչությունը կազմում է ընդամենը 5 մարդ։
Բնակչության 100 %-ը մակեդոնացիներն են։ 20-րդ դարում գյուղը բնակեցված է եղել բացառապես թուրքերով։ Բնակչության շրջանում գերիշխող կրոնը ուղղափառ քրիստոնեությունն է։


== Ծանոթագրություններ ==
Սեր (ֆիլմ, 2015)

«Սեր» (անգլ.՝ Love), ֆրանսիական դրամատիկական 3D-ֆիլմ, որի ռեժիսորը և սցենարիստը Գասպար Նոեն է։ Կինոնկարի միջազգային պրեմիերան կայացել է 2015 թվականի մայիսի 20-ին՝ Կաննի կինոփառատոնի ժամանակ։


== Սյուժե ==
Սկսնակ կինոռեժիսոր Մըրֆին հունվարի 1-ին իր փարիզյան բնակարանում արթնանում է հեռախոսազանգից։ Նրա կողքին՝ անկողնում, քնած է շիկահեր Օմին՝ մի կին, որին նա չի սիրում, բայց որի հետ միասին ապրում է, քանի որ նա իր որդու՝ Գասպարի մայրն է։ Տղան դեռ կրքոտ սիրում է իր նախկին ընկերուհուն՝ նկարչուհի Էլեկտրային։ Նա Մըրֆիին թողել է այն բանից հետո, երբ իմացել է, որ Օմին իրենից երեխա է սպասում։ Հեռախոսով տղան լսում է Էլեկտրայի մոր թողած հաղորդագրությունը, որը մտահոգված է, որ աղջկանից երկու ամիս ոչ մի լուր չկա։ Այն Մըրֆիի մեջ արթնացնում է տանջալի հիշողություններ երջանիկ եղած ժամանակների՝ Էլեկտրոյի հետ անցկացրած պահերի մասին։


== Դերերում ==
Կարլ Գլուսման՝ Մըրֆի
Աոմի Մույոկ՝ Էլեկտրա
Կլարա Քրիստին՝ Օմի
Արոն Փեյջես (Գասպար Նոե)՝ Նոե
Խուան Սաավեդրա՝ Խուլիո
Վենսան Մարավալ՝ Կաստել
Բենուա Դեբի
Ստելլա Ռոչա՝ Մամա
Դեբորա Ռևի՝ Պավլա


== Արտադրություն ==


=== Դերասանների ընտրություն ===
«Սեր» ֆիլմը երկու գլխավոր դերասանների՝ Աոմիի և Կլարայի դեբյուտն է, որոնց ռեժիսորը հանդիպել էր ակումբում։ Իսկ Մըրֆիի դերը խաղացած Կարլ Գուսմանին Գասպար Նոեն գտել էր ընդհանուր ընկերոջ միջոցով։


=== Նկարահանումներ ===
Նկարահանումները հիմնականում անցկացվել են Փարիզում։ Ֆիլմում սեռական տեսարանների մեծ մասը իմպրովիզացիա է։


== Թողարկում ==
2015 թվականին Կաննի կինոփառատոնում ֆիլմի պրեմիերայից մեկ շաբաթ առաջ Alchemy ընկերությունը ձեռք է բերել այն Միացյալ Նահանգներում տարածելու իրավունքները։ Կաննում ֆիլմը ցուցադրվել է 2015 թվականի մայիսի 20-ին Midnight Screenings բաժնում և քննադատներին ապշեցրել է շատ իրատեսական սեքսուալ տեսարաններով։ Ֆիլմը ցուցադրության համար ընտրվել է նաև Օդեսայի 2015 թվականի միջազգային կինոփառատոնի «Գալա պրեմիերաներ» բաժնում, ինչպես նաև Տորոնտոյի 2015 թվականի միջազգային կինոփառատոնի «Ավանգարդ» բաժնում։


=== Այլ հետխորհրդային երկրներում ===
Վրաստանում ֆիլմի ցուցադրման վերաբերյալ քրեական գործ է հարուցվել, քանի որ դրա բովանդակությունը պոռնոգրաֆիկ է ճանաչվել։


== Ընդունում ==
«Սեր» ֆիլմն արժանացել է կինոքննադատների տարաբնույթ արձագանքներին։ Rotten Tomatoes կայքում ֆիլմն ունի 39 % ցուցանիշ՝ հիմնված 88 գրաքննությունների վրա՝ միջինը 4,9/10 միավորով։ Metacritic կայքում ֆիլմի ցուցանիշը 100-ից 51 է՝ հիմնված 27 գրաքննության վրա։


== Ծանոթագրություններ ==
Միլթենբերգ

Միլթենբերգ (գերմ.՝ Miltenberg), կոմունա Գերմանիայում։ Գտնվում է Բավարիա երկրամասում։
Ենթարկվոըն է Ստորին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 9177 մարդ է (2010 թվականի դեկտեմբերի 31-ին)։ Զբաղեցնում է 60,18 կմ² տարածք։ Պաշտոնական կոդ՝ 09 6 76 139։
Կոմունան ունի 7 գյուղական համայնք։


== Ծանոթագրություններ ==


== Արտաքին հղումներ ==
Պաշտոնական էջ
Խրեդինո

Խրեդինո (ռուս.՝ Хредино), գյուղ Ռուսաստանում։ Գտնվում է Պսկովի մարզի Ստրուգոկրասնենսկի շրջանի հարավ-արևելքում։ Գյուղը գտնվում է Պսկով քաղաքից 88 կմ հեռավորության վրա։ 


== Բնակչություն ==
Բնակչությունը ըստ 2000 թվականին գրանցված տվյալների կազմում էր 269 մարդ, իսկ 2010 թվականին՝ 246 բնակիչ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամբրեմեր

Կամբրեմեր (ֆր.՝ Cambremer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1096 մարդ, բնակչության խտությունը` 46.50 մարդ/կմ²։ Բնակավայրը զբաղեցնում է 23.57 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևմուտք, Կան քաղաքից` 31 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 648 աշխատունակ (15-64 տարեկան)  բնակիչ, որոնցից ակտիվ էին 491-ը, իսկ ոչ ակտիվները` 157։ Ակտիվության ցուցանիշը կազմում է 75,8 %։ 491 աշխատունակ մարդկանցից աշխատել է 437 անձ (235 տղամարդ և 202 կին)։ Գործազուրկ են եղել 54 անձ (22 տղամարդ և 32 կին)։ 157 անաշխատունակներից 49-ը եղել են աշակերտներ կամ ուսանողներ, 62-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոլոնիցկի գյուղական խորհուրդ (Կոզելշչինսկի շրջան)

Սոլոնիցկի գյուղական խորհուրդ  (ուկրաիներեն՝ Солоницька сільська рада), Ուկրաինայի Պոլտավայի մարզի Կոզելշչինսկի շրջանում։
2001 թվականի տվյալներով Սոլոնիցկի գյուղական խորհրդում բնակվում էր 1107 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մորվիլե Սեն Սատուրնեն

Մորվիլե Սեն Սատուրնեն (ֆր.՝  Morvillers-Saint-Saturnin), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 376 մարդ, բնակչության խտությունը` 29.42 մարդ/կմ²։ Բնակավայրը զբաղեցնում է 12.78 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 37 կմ արևմուտք։


== Բնակչություն ==


== Տնտեսություն ==
2010 թվականին ուներ 253 աշխատունակ (15-64 տարեկան)  բնակիչ, որոնցից ակտիվ էին 188-ը, իսկ ոչ ակտիվները` 65։ Ակտիվության ցուցանիշը կազմում է 74,3 %։ 188 աշխատունակ մարդկանցից աշխատել է 164 անձ (91 տղամարդ և 73 կին)։ Գործազուրկ են եղել 24 անձ (11 տղամարդ և 13 կին)։ 65 անաշխատունակներից 13-ը եղել են աշակերտներ կամ ուսանողներ, 35-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆլամենկին

Ֆլամենկին (իսպ.՝ flamenquín - փոքրիկ ֆլամանդացիներ), իսպանական ուտեստ։ Ուտեստը պատրաստում են խոզի փափկամսից (կարելի է նաև եփած խոզապուխտով), որոնք լցոնում են խամոնով (իսպ.՝ jamón) և վրան լցնում պաքսիմատ։ Այնուհետև տապակում են։ Անունը ծագել է ուտեստի գույնից։ Տապակելուց հետո դրանք ստանում են դեղին գույն, որը իսպանացիներին հիշեցնում էր ֆլամանդացիների բաց գույնի մազերը, որոնք ժամանել էին Իսպանիա Կառլոս V արքայի հետ։ Ֆլամենկինը նաև լցոնում են պանիրով և երշիկով։ Ուտեստը մատուցում են տապակած կարտոֆիլի ֆրիով և մայոնեզով։


== Ծանոթագրություններ ==


== Արտաքին հղումներ ==
Ֆլամենկին Անդուխարից Archived 2012-06-27 at the Wayback Machine. (իսպ.)
flamenquín բառի բացատրությունն Օքսֆորդի բառարանում(չաշխատող հղում) (իսպ.)
Կոնստանտին Սմետանին

Կոնստանտին Սմետանին (ռուս.՝ Константи́н Алекса́ндрович Смета́нин, 1898 - 1969), խորհրդային և ռուս դիվանագետ։ Արտակարգ և լիազոր դեսպան ։


== Կենսագրություն ==
1937 թվականից զբաղվել է դիվանագիտական գործունեությամբ։

1937 թվականին եղել է Ձկնաբուծության և օվկիանոսագիտության համառուսաստանյան գիտահետազոտական ինստիտուտի տնօրեն։
1937 թվականից մինչև 1938 թվականը Ճապոնիայում եղել է ԽՍՀՄ դեսպանատան խորհրդական։
1938-1939 թվականներին եղել է Ճապոնիայում ԽՍՀՄ գործերի հավատարմատար։
1939 թվականի սեպտեմբերի 21-ից մինչև 1942 թվականի մայիսի 28-ը Ճապոնիայում եղել է ԽՍՀՄ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան ։


== Ծանոթագրություններ ==


== Գրականություն ==
«Дипломатический словарь» под ред. Громыко, Андрей Андреевич, Ковалёв, Анатолий Гаврилович, Севостьянов, Павел Петрович, Тихвинский, Сергей Леонидович в 3-х томах. Т. 3. — М.: Наука (издательство), 1985—1986. — С. 42.


== Արտաքին հղումներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Կենսագրություն proza.ru կայքում
Դոլինկա (գյուղ, Սակիի շրջան)

Անվան այլ կիրառումների համար տե՛ս՝ ԴոլինկաԴոլինկա (ուկրաիներեն՝ Долинка, Ղրիմի թաթարերեն՝ Eski Qarağurt), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Ստարիյ Կարագուրտ։
2001 թվականի տվյալներով Դոլինկա գյուղում բնակվում էր 879 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեոխորդ

Ռեոխորդ, սարք, որը բաղկացած է ամբողջ երկարությամբ միատեսակ կտրվածք ունեցող (տրամաչափված) մետաղալարից (հիմնականում՝ մանգանինե), սանդղակից և մետաղալարով սահող շարժական կոնտակտից (շարժակից)։ Կիրառվում է տարբեր (հատկապես ավտոմատ) էլեկտրաչափիչ սարքերում՝ էլեկտրական դիմադրության կամ դիմադրությունների հարաբերության սահուն Փոփոխության համար։ Պոտենցիոմետրի հիմնական մասն է։
Դուբրովո (գյուղ, Տերբունսկի շրջան)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը ըստ վերջին գրանցված տվյալների կազմում էր 208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանինո (գյուղ, Դուխովշչինսկի շրջան)

Մանինո (ռուս.՝ Манино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրվարդ Մեսրոպյան

Սիրվարդ Մեսրոպյան (օգոստոսի 27, 1928(1928-08-27), Հալեպ - փետրվարի 22, 1981(1981-02-22), Երևան, Հայկական ԽՍՀ, ԽՍՀՄ), հայ ասմունքող, դերասանուհի։ ՀԽՍՀ վաստակավոր արտիստ։
Երգիչ Վաղարշակ Սահակյանի կինը։


== Կենսագրություն ==
Սիրվարդ Մեսրոպյանը ծնվել է 1928 թվականին, Հալեպում։ 1947 թվականին հայրենդարձել է։ Սովորել է Երևանի գեղարվեստա-թատերական ինստիտուտի դերասանական բաժնում։ Աշխատել է Արտաշատի Ամո Խարազյանի անվան պետական թատրոնում, Հայֆիլհարմոնիայում, Սայաթ-Նովայի անվան անսամբլում։ Տարբեր թատրոններում խաղացել է մի շարք ներկայացումներ։ Դեզդեմոնայի դերը խաղացել է Վահրամ Փափազյանի և Հրաչյա Ներսիսյանի հետ։
Հետագայում հանդես է եկել որպես ասմունքող։ Կատարել է արևմտահայ և արևելահայ պոետների մոնումենտալ գործեր։ Առաջինն է բեմից հնչեցրել Գրիգոր Նարեկացու «Մատյանը»։ Շուրջ երկու տասնամյակ տարածել է Հովհաննես Շիրազի` դեռևս անտիպ, արգելված «Դանթեական» պոեմի 1-ին կատարումը։


== Ծանոթագրություններ ==


== Արտաքին հղումներ ==
Հովհաննես Շիրազի «Հայոց Դանթեականը» (Կարդում է՝ Սիրվարդ Մեսրոպյանը)
Լուսանկարներ Archived 2015-03-30 at the Wayback Machine.
Յան Ֆեյտ

Յան Ֆեյտ (հոլ.՝ Jan Fyt, մարտի 15, 1611(1611-03-15), Անտվերպեն, Իսպանական Նիդերլանդներ - սեպտեմբերի 11, 1661(1661-09-11)[…], Անտվերպեն, Իսպանական Նիդերլանդներ), ֆլամանդացի նկարիչ։ Սովորել է Ֆրանս Սնայդերսի մոտ։ 1631 թվականի և 1641 թվականի միջև ճամփորդել է (մասնավորապես եղել է Փարիզում և Հռոմում)։ Հիմնականում ստեղծել է նատյուրմորտներ և կենդանիների պատկերներով նկարներ, իսկ մարդկանց կերպարները նկարել են Էրազմ Կվելլինուսը և ուրիշ նկարիչներ։
Ֆեյտի գործերն աչքի են ընկնում կոմպոզիցիայի դեկորատիվ էֆեկտիվությամբ, թռչունների փետուրների, կենդանիների բրդի, պտուղների մակերեսի և այլն նուրբ գեղանկարչական արտաբերմամբ, արծաթավուն կոլորիտի նրբագեղությամբ։
Հայաստանի ազգային պատկերասրահում (Երևան) են գտնվում նրա «Որսորդություն» և «Շունն ու որսը» աշխատանքները։


== Պատկերասրահ ==

		


== Ծանոթագրություններ ==


== Գրականություն ==
Либман Д․ С․, Картины Яна Фейта и мастеров его круга в ГМИИ им․ А․ С․ Пушкина в сб․։
Сообщения Государственного Музея изобразительных искусств им․ А․ С․ Пушкина, в․ 5, М․, 1975․
Փայտատաշեղային սալեր

Փայտատաշեղային սալեր, պատրաստում են փայտի մասնիկները (փայտի տաշեղները) կապակցանյութերի (օրինակ, միզանյութ և ֆենոլմջրնալդեհիդային խեժերի) հետ տաք եղանակով մամլմամբ։ Ըստ մամլման եղանակի տարբերում են հարթ մամլմամբ (միաշերտ, եռաշերտ, հնգաշերտ և բազմաշերտ) և էքստրուզիոն (միաշերտ՝ հոծ կամ սնամեջ) սալեր։ Թողարկում են չերեսապատված և շպոնով, սինթետիկ թաղանթով երեսապատված։ Հարթ մամլմամբ ստացվող սալերի չափերն են․ երկարությունը՝ 2500–3500 և ավելի, լայնությունը՝ 1220– 1750 և ավելի, հաստությունը՝ 10–25 մմ, էքստրուզիոն սալերինը՝ երկարությունը՝ 2500, լայնությունը՝ 1250, հաստությունը՝ 15–52 մմ։ Կիրառվում են կահույքի արտադրության և շինարարության մեջ։
Բառոլանդիա

Բառոլանդիա (պորտ.՝ Barrolândia), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 4 500 մարդ՝ 2006 թվականի տվյալներով։ Գրավում է 713,297 կմ2 տարածք։ Բնակչության խտությունը՝ 6,3 մարդ/կմ²։


== Պատմություն ==
Քաղաքը հիմնադրվել է 1989 թվականի հունիսի 1-ին։ Քաղաքի տոնը նշվում է հունվարի 11-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11.213.635,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.352,35 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,719 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Բառոլանդիայի մասին Archived 2015-08-01 at the Wayback Machine.
Բելմոնտե Մեձանիո

Բելմոնտե Մեձանիո  (իտալերեն՝ Belmonte Mezzagno) կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 10305 մարդ, բնակչության խտությունը կազմում է 355 մարդ/կմ²։ Զբաղեցնում է 29 կմ² մակերես տարածք։ Փոստային ինդեքսն է՝ 90031։ Հեռախոսային կոդը՝ 091։


== Արտաքին հղումներ ==
Բնակավայրի գլխավոր կայք 


== Ծանոթագրություններ ==
Ձյուդոյի Ասիայի առաջնություն 2017

Ձյուդոյի Ասիայի առաջնություն 2017, անցկացվել է 2017 թվականի մայիսի 26-ից մայիսի 28-ը Չինաստանի Հոնկոնգ քաղաքում։


== Մեդալակիրներ ==


=== Տղամարդիկ ===


=== Կանայք ===


== Ընդհանուր հաշվարկ ==


== Հղումներ ==
«Asian Championships Hong Kong»։ judoinside.com (անգլերեն)։ Վերցված է 2018-10-20
Պֆուլգրիսայմ

Պֆուլգրիսայմ (ֆր.՝ Pfulgriesheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1296 մարդ, բնակչության խտությունը` 269.44 մարդ/կմ²։ Բնակավայրը զբաղեցնում է 4.81 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 9 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 787 աշխատունակ (15-64 տարեկան)  բնակիչ, որոնցից ակտիվ էին 598-ը, իսկ ոչ ակտիվները` 189։ Ակտիվության ցուցանիշը կազմում է 76,0 %։ 598 աշխատունակ մարդկանցից աշխատել է 563 անձ (296 տղամարդ և 267 կին)։ Գործազուրկ են եղել 35 անձ (25 տղամարդ և 10 կին)։ 189 անաշխատունակներից 77-ը եղել են աշակերտներ կամ ուսանողներ, 82-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դերեկ (այլ կիրառումներ)

Դերեկ անվանումը կարող է ունենալ հետևյալ կիրառումները․

Դերեկ - գյուղ Արևմտյան Հայաստանում, Էրզրումի վիլայեթի Ալաշկերտի գավառակում,
Դերեկ - գյուղ Արևմտյան Հայաստանում, Խարբերդի վիլայեթի Դերսիմի գավառում,
Դերեկ - գյուղ Արևմտյան Հայաստանում, Բիթլիսի վիլայեթի Շիրվանի գավառակում։
Յաբլոչնոե (գյուղ, Զենկովի շրջան)

Անվան այլ կիրառումների համար տե՛ս՝ ՅաբլոչնոեՅաբլոչնոե (ուկրաիներեն՝ Яблучне), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Յաբլոչնոե գյուղում բնակվում էր 4 մարդ։ Բնակավայրը զբաղեցնում է 0,075 կմ² տարածք։ Բնակչության խտությունը կազմում էր 53,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պահակային աշտարակ (ժայռ)

Պահակային աշտարակ, երկրաբանական բնության հուշարձան Հայաստանի Հանրապետությունում, որը էրոզիոն ժայռ-մնացուկ է։ Բնության հուշարձանը գտնվում է Վայոց ձորի մարզում, Վայք-Ջերմուկ հին ճանապարհին, Արփա գետի կիրճում, Գնդեվազ գյուղի դիմաց։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում, ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Los Angeles Convention Center

Լոս-Անջելյան կոնֆերանս-կենտրոն (անգլ.՝ Los Angeles Convention Center), կոնֆերանս կենտրոն, տեղակայված է Լոս-Անջելեսի հարավ-արևմուտյան շրջանում։ Այստեղ են անցնում այնպիսի միջոցառումներ, ինչպիսիք են Լոս-Անջելեսյան ավտոսրահի ցուցադրությունը, Anime Expo, ինչպես նաև Electronic Entertainment Expo ցուցահանդեսը, որը ավելի հայտնի է ինչպես E3:


== Պատմություն ==
Կոնֆերանս կենտրոնը նախագծվել է ճարտարապետ Չարլզ Լակմոնի կողմից և բացվել է 1971 թվականին և ընդլայնվել 1981, 1993 և 1997 թվականներին։  Սկզբնական շրջանում այն ունեցել է ուղղանկյուն տեսք, և գտնվել է Pico Boulevard և 11-րդ փողոցների միջև։ Կենտրոնի հյուսիս-արևմտյան հատվածը տեղափոխվել է 1997 թվականին, որպեսզի տեղ ազատվի Սթեյփլս սենթրի համար։ Կոնֆերանս-կենտրոնը կառուցված է կանաչ հայելիներ սպիտակ մետաղակ շրջանակերով, որոնք հիմնականում տեղադրված են Պիկոի հարավային մասում, և մշակվել են ճարտարապետ Ջեյմս Ինգո Ֆրիդի կողմից։ Կենտրոնի առաջնամասը հայտնի է ինչպես Գիլբերտ Լինդսի Պլազա։ «Մեծ 9-րդ շրջանի կայսեր» հիշատակը հարգող հուշարձանը բացվել է 1995 թվականին։
1995 թվականին բացվել է 3 մետր բարձրություն ունեցող, «9-րդ շրջանի Մեծ կայսեր» հիշատակը հավերժացնող արձանը։  Ֆիգերոն փողոցի և կենտրոնի միջև գտնվող շրջանը նաև կոչված է խորհրդական Լինդսի պատվին։ 1983 թվականի մարտի 1-ի տորնադոն վնասեց կենտրոնի տանիքը և առաջին աստիճանի վահանակը։ Շենքի վերականգնումը և տեղադրված նոր գրությունը կոնտրոնի համար արժեցավ 3 միլլիոն դոլլար։
2008 թվականի սեպտեմբերի 15-ին կոնֆերանս կենտրոնը դարձավ առաջինը ԱՄՆ-ի և Լոս-Անջելեսի առաջին շենքը իր տարիքով և չափերով։
2013 թվականին Լոս-Անջելեսի քաղաքային խորհուրդը քվեարկեցին և որոշեցին, որ կենտրոնը պետք է ղեկավարվի Anschutz Entertainment Group-ը։


== Միջոցառումներ ==
Կենտրոնում է տեղի ունենում ամենամյա այնպիսի միջոցառումներ, ինչպիսն են օրինակ՝ Los Angeles Auto Show,  Abilities Expo, Anime Expo և տեսախաղերի ասպարեզում ավելի հայտնի Electronic Entertainment Expo-ն, ավելի հայտնի ինչպես՝ E3։


=== Գրեմմի շաբաթ ===
Սովորաբար կենտրոնում են անցնում ամենամյա Գրէմմի մրցանակաբաշխության որոշ միջոցառումներ։ Սկսած 2005 թվականից կոնֆերանս-կենտրոնում է անց կացվում «Տարվա մարդ MusiCares» շնորհանդեսը, որը անց է կացվում Գրեմմի մրցանակաբաշխությունից երկու շաբաթ առաջ։
Մինչև 2013 թվականը այստեղ են կայացել նաև Գրեմմի մրցանակաբաշխության հուռստահեռարձակումները, սակայն այն տեղափոխվեց Nokia Theatre։


=== 2028 թվականի ամառային օլիմպիական խաղեր ===
2028 թվականի ամառային օլիպիական խաղերի ընթացքում կենտրոնում կայանելու են 6 տարբեր սպորտաձևերի առաջնություններ՝ կանացի բասկետբոլի խաղեր, բռնցքամարտ, սուսերամարտ, սեղանի թենիս և խոչնդոտներով հեծանվավազք։


== Բնութագիր ==
Կենտրոնը համարվում է ԱՄՆ-ի ամենամեծ կոնֆերանս կենտրոներից մեկը ունենալով՝ 67 000 մ² ներկայացման հրապարակ, 13 700 մ² կոնֆերանսի համար նախատեսված սրահներ և 182 000 մ² կայանման համար նախատեսված հրապարակ և 229 տեղանոց թատրոն։


== Ծանոթագրություններ ==
Պետկո Մոմչիլով

Պետկո Մոմչիլով (բուլղար․՝ Петко Момчилов, հոկտեմբերի 2, 1864(1864-10-02), Գորնա Օրյախովիցա, Վելիկո Տիրնովոյի մարզ, Բուլղարիա - հունվարի 18, 1923(1923-01-18), Սոֆիա, Բուլղարիա), բուլղարացի ճարտարապետ։ Համարվում է 19-րդ դարի վերջի և 20-րդ դարի սկզբի խոշորագույն բուլղարացի ճարտարապետներից մեկը։


== Կենսագրություն ==

Պետկո Մոմչիլովը ծնվել է 1864 թվականին Գորնա Օրյախովիցայում, բուլղարացի լուսավորիչ Իվան Մոմչիլովի ընտանիքում։ 1885 թվականին ավարտել է Վառնայի գիմնազիան և մինչև 1887 թվական աշխատել է որպես ուսուցիչ։ Այնուհետև Մոմչիլովն ուսումը շարունակել է Մյունխենի և Պրահայի համալսարաններում և 1892 թվականին ստացել ճարտարապետի դիպլոմ։
Մոմչիլովի կարևորագույն աշխատանքներից են նեո-վերածննդի ոճով կառուցված Վառնայի օրիորդաց դպրոցը (1892-1898, այժմ՝ Վառնայի հնագիտական թանգարան), Սոֆիայում Յոթ սրբերի եկեղեցու վերակառուցումը (Միլանովի հետ համատեղ), Սոֆիայի Ալեքսանդրովյան հիվանդանոցի շենքը (1884, Միլանովի հետ համատեղ), Սոֆիայի կենտրոնական հանքային վաննաները, Բուլղարիայի ազգային բանկի շենքը, Սոֆիայում Սինոդալյան պալատները, Պլովդիվում, Լովեչում, Վելիկո Տիռնովոյում միջնակարգ դպրոցներ, Վառնայի և Պրեսլավի մետրոպոլիայի շենքերը։ 1904-1912 թվականներին ռուս և բուլղարացի ճարտարապետների խմբի հետ միասին մասնակցել է Սոֆիայի Ալեքսանդր Նևսկու տաճարի կառուցման աշխատանքներին։
1892 թվականին Մոմչիլովը Բուդապեշտում և Սանկտ-Պետերբուրգում (Լիտեյնի կամուրջ) մասնակցել է կամուրջների նախագծման մրցույթի և զբաղեցրել 2-րդ տեղը։ Բուխարեստում երկաթուղային կայարանի և հյուրանոցի Մոմչիլովի նախագիծը միջազգային մրցույթում արժանացել է 1-ին մրցանակի։


== Պարգևներ ==
Գորնա Օրյախովիցայի պատվավոր քաղաքացի, 1898 թ.


== Ծանոթագրություններ ==
Ճահուկ գավառ (Սյունիք)

Անվան այլ կիրառումների համար տե՛ս՝ Ճահուկ (այլ կիրառումներ)Ճահուկ, գավառ Մեծ Հայքի Սյունիք նահանգում, Նախճավան գետի Ճահուկ (այժմ՝ Ջահրի) և Շահապոնք (այժմ՝ Շահբուզ) վտակների ավազաններում։


== Անվան ստուգաբանություն ==
Գավառի անվան առաջին ստուգաբանողը եղել է ճահուկցի կաթողիկոս Ղազար Ա Ջահկեցին, որի մասին Ղևոնդ Ալիշանը գրում է.

Անվանահիմքը «ճահ» կամ «ջահ» նշանակում է «ջոկ», «խումբ» կամ «առանձին»։ Երևի գավառանունը Նախիջևանից անջատվելու կապակցությամբ է ստացել այդ անունը, որովհետև նրա մեջ մտնող մի շարք գյուղեր առաջներում եղել են Նախիջևան գավառում։ Շահապունիս քաղաքը հայտնի էր հնուց, որի մասին Ստեփանոս Օրբելյանը գրել է.

Պատմիչի եկեղեցական հարկացուցակում նշված է նաև Ճահուկ գյուղ։ Իսկ միաբան Ա. Սեդրակյանը Ճահուկ գավառի բնակիչներին անվանվել է «ջահկեցիներ»։ Գավառը մինչև 18-րդ դարը ունեցել է 334 հայկական գյուղ։ Ճահուկ գավառ կար նաև Կորճեքում։


== Աշխարհագրություն ==
Հյուսիսից և հյուսիս-արևելքից և հարավից՝ Երնջակ և Նախճավան, արևմուտքից՝ Այրարատի Շարուր գավառներին։ Կազմված էր Ճահուկ և Շահապոնք վիճակներից՝ համանուն կենտրոններով։ Մակերևույթը լեռնադաշտային է, զգալիորեն անտառավետ, կլիման՝ ցամաքային, հողը՝ բերրի։


== Պատմություն ==
Արշակունիների ժամանակ (1-5-րդ դարեր) Ճահուկը եղել է Շահապունի իշխանական տան ժառանգական տիրույթը։ 6-րդ դարում Ճահուկը հիշատակվում է որպես բյուզանդական և պարսկական նվաճողների դեմ պայքարող հայկական ուժերի զորաճամբար։ 10-րդ դարում Ճահուկը մտնում էր Սյունյաց գահերից իշխան Սմբատի տիրույթների մեջ։ Սյունյաց իշխանության քաղաքական դերի նվազումից հետո, 12-րդ դարում, Ճակուկը անցնում է Համտունյաց իշխանությանը, ապա՝ Օրբելյան իշխան Ելիկումին, այնուհետև՝ Պռոշյաններին։ Ճահուկ ավանի սուրբ Աստվածածին վանքը 14-18-րդ դարերում եղել է ունիթորների միաբանության կենտրոն։ 16-18-րդ դարերում Ճահուկը Նախիջևանի խանության կազմում էր և կոչվում էր Ջահրի։ 19-րդ դարի երկրորդ կեսից Ճահուկը մտնում էր Երևանի նահանգի Նախիջևանի գավառի մեջ։


== Տես նաև ==
Սյունիք նահանգ


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Էնայմ

Էնայմ (ֆր.՝ Hœnheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 10729 մարդ, բնակչության խտությունը` 3137.13 մարդ/կմ²։ Բնակավայրը զբաղեցնում է 3.42 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 5 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6857 աշխատունակ (15-64 տարեկան)  բնակիչ, որոնցից ակտիվ էին 5010-ը, իսկ ոչ ակտիվները` 1847։ Ակտիվության ցուցանիշը կազմում է 73,1 %։ 5010 աշխատունակ մարդկանցից աշխատել է 4416 անձ (2192 տղամարդ և 2224 կին)։ Գործազուրկ են եղել 594 անձ (310 տղամարդ և 284 կին)։ 1847 անաշխատունակներից 639-ը եղել են աշակերտներ կամ ուսանողներ, 799-ը` թոշակառուներ, իսկ 409-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սան Պիետրո Կլարենցա

Սան Պիետրո Կլարենցա (իտալերեն՝ San Pietro Clarenza), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 5858 մարդ, բնակչության խտությունը կազմում է 976 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 95030։ Հեռախոսային կոդը՝ 095։
Նիկոլաև (այլ կիրառումներ)

Նիկոլաև, կարող է վերաբերել՝

Նիկոլաև - գյուղ, Ուկրաինայի Խմելնիցկիի մարզի Խմելնիցկիի շրջանում
Նիկոլաև - գյուղ, Ուկրաինայի Չեռնիգովի մարզի Բոբրովիցայի շրջանում
Նիկոլաև - քաղաք, Ուկրաինայի Լվովի մարզի Նիկոլաևի շրջանում
Նիկոլաև - քաղաք, Ուկրաինայի Նիկոլաևի մարզի Նիկոլաևի քաղաքային խորհրդում
Գևորգ Ղարիբյան

Գևորգ Ղարիբյան (դեկտեմբերի 11, 1994(1994-12-11)), հունահռոմեական ոճի հայ ըմբիշ։ 2020 թվականին Իտալիայի Հռոմ քաղաքում տեղի ունեցած ըմբշամարտի Եվրոպայի առաջնությունում 60 կգ քաշային կարգում նվաճել է ոսկե մեդալ։


== Կենսագրություն ==
Ծնվել է 1994 թվականին։ 2010 թվականից մասնակցում է միջազգային մրցումների։ 2012 թվականին Խորվաթիայի Զագրեբ քաղաքում կայացած Եվրոպայի պատանիների առաջնությունում դարձել է մինչև 55 կգ քաշային կարգի չեմպիոն։ Լեհաստանի  Կատովիցե քաղաքում տեղի ունեցած հունահռոմեական ոճի ըմբշամարտի Եվրոպայի երիտասարդական առաջնությունում 60 կգ քաշային կարգում նվաճել է ոսկե մեդալ։
2017 թվականին առաջին անգամ մասնակցել է Եվրոպայի մեծահասակների առաջնությանը, որն անցկացվել է Սերբիայի Նովի Սադ քաղաքում։ Մրցումների արդյունքում Գևորգը նվաճել է 11-րդ հորիզոնականը։
2020 թվականի փետրվարին Իտալիայի մայրաքաղաքում տեղի ունեցած հունահռոմեական ոճի ըմբշամարտի Եվրոպայի առաջնությունում 60 կգ քաշայինների եզրափակչում Գևորգը հաղթել է Թուրքիայի ներկայացուցիչ Կերեմ Կամալին և հռչակվել Եվրոպայի չեմպիոն։


== Ծանոթագրություններ ==


== Արտաքին հղումներ ==
Գևորգ Ղարիբյանի պրոֆիլը International Wrestling Database կայքում
Նայվալվայամ

Նայվալվայամ (ռուս.՝ Найвалваям), գետ Կամչատկա թերակղզի, Ռուսաստանում։ Գետի երկարությունը 164 կմ։ Ավազանի տարածքը 988 կմ2։ Թափվում է Ենիչավայամ գետի ձախ ափին՝ 50 կմ հեռավորության վրա։ Գետը ունի բազմաթիվ վտակներ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19080000112120000042878


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
134 (թիվ)

134 (հարյուր երեսունչորս), բնական թիվ, որը գտնվում է 133-ի և 135-ի միջև։


== Մաթեմատիկայում ==
134-ի թվանշանների գումարը հավասար է 8-ի
134-ի թվանշանների արտադրյալը հավասար է 12-ի
134-ը զույգ եռանիշ թիվ է
134-ի քառակուսին հավասար է 17 956-ի
134-ը 45-րդ կիսապարզ թիվն է


== Այլ ոլորտներում ==
134 թ., Մ.թ.ա. 134 թ.
Տարվա 134-րդ օրը մայիսի 14-ն է (նահանջ տարիներին՝ մայիսի 13-ը)
NGC 134 - գալակտիկա Սկուլպորի համաստեղությունում
Կալոֆորնիայում գտնվող աշխարհի ամենամեծ ջորմաչափն ունի 134 ֆուտ երկարություն։
Տու-134 - խորհրդային արտադրության ուղևորատար ինքնաթիռ, որն նախատեսված է փոքր և միջին հեռավորությունների վրա թռիչքներ իրականացնելու համար


== Ծանոթագրություններ ==
Հարավային Սուդանի անկախության հանրաքվե (2011)

Հարավային Սուդանի անկախության հանրաքվե, հանրաքվե Սուդանից Հարավային Սուդանի անկախության հարցով, որը տեղի է ունեցել 2011 թվականի հունվարի 9-ից մինչև 15-ը համաձայն 2005 թվականի Նայվաշյան պայմանագրի Սուդանի ազատագրման ազգային բանակի և Սուդանի կենտրոնական կառավարության միջև քաղաքացիական պատերազմի ավարտման մասին։


== Տես նաև ==
Սուդանի վարչական բաժանում


== Արտաքին հղումներ ==
Հարավային Սուդանի հանրաքվեի անցման բյուրո Archived 2011-02-08 at the Wayback Machine. (անգլ.)(արաբ.)
Կայքա հարավսուդանյան հանրաքվեի մասին Archived 2011-02-02 at the Wayback Machine. (անգլ.)
Հոդվածներ և նորությունները հանրաքվեի մասին (անգլ.)(արաբ.)
Կայք հանրաքվեի մասին Archived 2011-01-08 at the Wayback Machine. (անգլ.)(արաբ.)(իսպ.)(ֆր.)


== Ծանոթագրություններ ==
Էլ Լիսիցկի

Լազար Մարկովիչ Լիսիցկի (ռուս.՝ Ла́зарь Ма́ркович Лиси́цкий, ավելի հայտնի որպես Էլ Լիսիցկի, նոյեմբերի 10 (22), 1890, Պոչինոկ, Սմոլենսկի գավառ, Ռուսական կայսրություն - դեկտեմբերի 30, 1941(1941-12-30)[…], Մոսկվա, ԽՍՀՄ), ռուս արտիստ դիզայներ, լուսանկարիչ, ճարտարապետ։ Կարևոր մոդել է հանդիսանում ռուսական ավանգարդում։ Օգնել է զարգացնել սուպրեմատիզմը իր ուսուցիչ Կազիմիր Մալևիչի հետ և նախագծել է բազմաթիվ ցուցահանդեսներ և խորհրդային քարոզչություն պարունակող աշխատանքներ։ Նրա աշխատանքներում կա բաուհաուզ և կոնստրուկտիվիզմ շարժումների ազդեցությունը։ Լիսիցկին փորձարկումներ էր անում արտադրողական տեխնիկայի և ոճական սարքերի հետ, որոնք շարունակում էին իշխել 20-րդ դարի գրաֆիկ դիզայնը։
Լիսիցկիի ամբողջ կարիերան լցված էր հավատով, որ նա կարող էր լինել հեղափոխական գործիչ։ Լիսիցկին, ով ուներ լիտվական արմատներ, սկսեց իր կարիերան նկարազարդելով իդիշ լեզվով գրված մանկական գրքեր, որպեսզի գովազդի հրեական մշակույթը Ռուսաստանում՝ մի երկրում, որը նոր էր վերացրել իր հակահրեական օրենքները։ Երբ ընդամենը 15 տարեկան էր, նա սկսեց դասավանդել։ Դա մի պարտականություն էր, որի համար նա ապրելու էր իր կյանքի մեծ մասը։ Տարիների ընթացքում նա դասավանդեց տարբեր պաշտոններով, տարբեր դպրոցներում, տարբեր միջոցներով՝ տարածելով և փոխանակելով գաղափարներ։ Նա աշխատեց Մալևիչի հետ սուպրեմատիստական UNOVIS արվեստի խումբը ղեկավարելիս, զարգացրեց սուպրեմատիստական պատկերներ։ 1921 թվականին նա գործի անցավ որպես Ռուսաստանի մշակույթի նախարարության Գերմանիայի հետ կապերի դեսպան՝ աշխատելով և ազդելով բաուհաուզ և դի ստիլ շարժումների ներկայացուցիչ կարևոր մարմինների վրա։ Մնացած տարիներին նա բերեց կարևոր նորամուծություն և փոփոխություն տպագրության, ցուցահանդեսների արվեստի, ֆոտոմոնտաժի և գրքերի դիզայնի մեջ՝ արտադրելով քննադատների կողմից հարգված աշխատանքներ և արժանանալով միջազգային բուռն արձագանքների իր ցուցահանդեսների դիզայնի համար։ Սա շաշրունակվեց մինչև իր մահվան անկողինը, որում նա ստեղծեց իր վերջին գործերը՝ սովետական քարոզչական պաստառները, որոնք միավորում էին մարդկանց և ոգեշնչում ստեղծել ավելի շատ տանկեր՝ Նացիստական Գերմանիայի դեմ պատերազմի համար։ 2014 թվականին Լիսիցկիի ժառանգները իր անունով հիմնադրամ են բացում՝ համաշխարհային գիտնականների գլխավորությամբ։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
ibiblio.org՝ Լիսիցկիի առավել հայտնի գործերի հավաքածուն
Էլ Լիսիցկիի մասին 88 րոպե տևողությամբ դոկումենտալ ֆիլմի բեռնում
NASCI-ի ամբողջական պարունակությունը
Լիսիցկիի նամակները և նկարները, 1911-1941 թվականներ, Լոս Անջելես, Կալիֆոռնիա
MT Աբրահամ հիմնադրամ
Լիսիցկիի հեղինակային «Սուպրեմատիստական հեքիաթ երկու քառակուսիների մասին» գրքի բեռնում